Christian Fredrik Martin

Christian Fredrik Martin (født 27. april 1971) er en norsk filmprodusent.

Sammen med Asle Vatn produserte han filmen Vinterkyss fra 2005 regissert av Sara Johnsen. For filmen vant han sammen med Vatn Kanonprisen 2005 i klassen beste produsent. De to produserte også filmen Upperdog fra 2009, også den regissert av Johnsen. Filmen ble nominert til Nordisk råds filmpris i 2010 og til årets film under Den norske filmfestivalen i Haugesund samme år. Christian Fredrik Martin mottok sammen med Asle Vatn Amandaprisen for årets film.  Filmen ble ytterligere nominert og vant flere priser.
Christian Fredrik Martin har produsert filmen Pioner som hadde premiere 30. august 2013.

Referanser

Kilder 
 VG.no:«Upper fem» for «Upperdog»
 imdb.com Christian Fredrik Martin

Eksterne lenker 
 

Norske filmprodusenter
Vinnere av Kanonprisen